ऐसे लोगों को गूगल का जवाब होता है कि वह यूजर की इजाजत के बिना न तो उससे जुड़ी व्यक्तिगत जानकारी इकट्ठा करता है और न ही उसे बेचता है. लेकिन यह भी उतना ही सच है कि गूगल की अलग-अलग सेवाओं का इस्तेमाल करने वाले लोग इस्तेमाल के वक्त नियम-कायदों के एक बड़े पहाड़ के आखिर में आने वाले ‘आई एग्री’ नाम के ऑइकन को बिना ज्यादा दिमाग लगाए क्लिक कर देते हैं. वैसे भी व्यक्तिगत जानकारी एक ऐसी चीज है जिसकी कोई सर्वमान्य परिभाषा अभी तक नहीं बन पाई है.